P R I J E D L O G

Na temelju članka 66. stavka 1. Zakona o gospodarenju otpadom (“Narodne novine“ broj 84/21, 142/23) i članka 30. Statuta Općine Dobrinj (“Službene novine Općine Dobrinj“ broj 8/22), Općinsko vijeće Općine Dobrinj, na sjednici održanoj dana \_\_\_\_\_\_\_\_\_\_\_ 2025. godine, donosi

**O DLUKU**

**o izmjenama Odluke o načinu pružanja javne usluge**

**sakupljanja komunalnog otpada na području Općine Dobrinj**

Članak 1.

U Odluci o načinu pružanja javne usluge sakupljanja komunalnog otpada na području Općine Dobrinj („Službene novine Općine Dobrinj“ broj 02/22 i 09/24 – u daljnjem tekstu: Odluka), u članku 23. stavci 1. i 2. mijenjaju se i glase:

„(1) Cijena obvezne minimalne javne usluge za korisnika kategorije kućanstvo jedinstvena je na čitavom području primjene ove Odluke i iznosi:

11,88 EUR mjesečno, bez PDV-a.

(2) Cijena obvezne minimalne javne usluge za korisnika koji nije kućanstvo jedinstvena je na čitavom području primjene ove Odluke i iznosi:

89,52 EUR mjesečno, bez PDV-a.“.

Članak 2.

U članku 24. stavak 4. Odluke mijenja se i glasi:

„(4) Kriteriji za umanjenje cijene javne usluge kod Korisnika javne usluge iz kategorije koja nije kućanstvo utvrđuju se kako slijedi:

1. za obrtničko-uslužne radnje (kao što su servisi, suvenirnice, frizerski i kozmetički saloni, kemijske čistionice, fotokopirnice, zlatari-filigrani i sl.), uredske prostore (državne i lokalne uprave, banke, osiguranja, sudovi, odvjetnički uredi, agencije, prometni uredi, pošte i udruge), objekte za predškolski i školski odgoj i obrazovanje (vrtići i škole), objekte kulture (muzeji, galerije, crkve i sl.), zdravstvene ustanove i organizacije koji imaju do ukupno 10 zaposlenih osoba na obračunskom mjestu odobrava se popust u iznosu od 44,76 EUR na cijenu obvezne minimalne javne usluge u obračunskom razdoblju te ona iznosi 44,76 EUR mjesečno.
2. za obrtničko-uslužne radnje (kao što su servisi, suvenirnice, frizerski i kozmetički saloni, kemijske čistionice, fotokopirnice, zlatari-filigrani i sl.), uredske prostore (državne i lokalne uprave, banke, osiguranja, sudovi, odvjetnički uredi, agencije, prometni uredi, pošte i udruge), objekte za predškolski i školski odgoj i obrazovanje (vrtići i škole), objekte kulture (muzeji, galerije, crkve i sl.), zdravstvene ustanove i organizacije koji imaju do ukupno 5 zaposlenih osoba na obračunskom mjestu odobrava se popust u iznosu od 62,67 EUR na cijenu obvezne minimalne javne usluge u obračunskom razdoblju te ona iznosi 26,85 EUR mjesečno.
3. za obrtničko-uslužne radnje (kao što su servisi, suvenirnice, frizerski i kozmetički saloni, kemijske čistionice, fotokopirnice, zlatari-filigrani i sl.), uredske prostore (državne i lokalne uprave, banke, osiguranja, sudovi, odvjetnički uredi, agencije, prometni uredi, pošte i udruge), objekte za predškolski i školski odgoj i obrazovanje (vrtići i škole), objekte kulture (muzeji, galerije, crkve i sl.), zdravstvene ustanove i organizacije koji imaju jednu zaposlenu osobu na obračunskom mjestu odobrava se popust u iznosu od 76,10 EUR na cijenu obvezne minimalne javne usluge u obračunskom razdoblju te ona iznosi 13,42 EUR mjesečno.
4. za korisnike koji nisu kućanstvo – iznajmljivači koji kao fizičke osobe pružaju ugostiteljske usluge u domaćinstvu sukladno zakonu kojim se uređuje ugostiteljska djelatnost, odobrava se popust u iznosu od 68,00 EUR na cijenu obvezne minimalne javne usluge u obračunskom razdoblju te ona iznosi 21,52 EUR mjesečno.“.

Članak 3.

U članku 26. Odluke stavak 2. briše se.

Dosadašnji stavci 3. i 4. postaju stavci 2. i 3.

Članak 4.

U članku 9. Priloga 1. Odluke - Općih uvjeta ugovora o korištenju javne usluge sakupljanja komunalnog otpada na području Općine Dobrinj, brišu se riječi: “te razloga utvrđenog u članku 13. Uredbe (nekretnina koja se trajno ne koristi)“.

Članak 5.

Ova Odluka stupa na snagu osmog dana od dana objave u “Službenim novinama Općine Dobrinj“, s time da se članci 1. i 2. počinju primjenjivati s danom početka primjene izmjena Cjenika javne usluge prikupljanja miješanog komunalnog otpada na području Općine Dobrinj, davatelja javne usluge Ponikve eko otok Krk d.o.o..

*KLASA:   
URBROJ:  
Dobrinj,*

OPĆINSKO VIJEĆE OPĆINE DOBRINJ

Predsjednik Općinskog vijeća

Ivan Šamanić, v. r.

OBRAZLOŽENJE

Prijedloga Odluke o izmjenama Odluke o načinu pružanja javne usluge sakupljanja komunalnog otpada na području Općine Dobrinj

Općinsko vijeće Općine Dobrinj donijelo je Odluku o načinu pružanja javne usluge sakupljanja komunalnog otpada na području Općine Dobrinj (dalje u tekstu: Odluka) dana 31. siječnja 2022. godine, te Odluku o izmjenama i dopunama Odluke dana 21. studenog 2024. godine.

Ovim Prijedlogom Odluke o izmjenama Odluke se predlaže izmjena cijene obvezne minimalne javne usluge za korisnike kategorije kućanstvo i korisnike kategorije koji nisu kućanstvo te s time povezani kriteriji za umanjenje cijene javne usluge za kategoriju korisnika koji nisu kućanstvo. Povećanje cijene obvezne minimalne javne usluge nužno je radi povećanja troškova poslovanja davatelja javne usluge Ponikve eko otok Krk d.o.o..

Izmjena ostalih odredbi, koje se ne odnose na cijenu obvezne minimalne javne usluge, predstavlja usklađenje s odredbama Zakona o gospodarenju otpadom (NN 84/21 i 142/23).

Općinski načelnik

Neven Komadina